**Et bilde som inneholder symbol, emblem, skjold, våpenmerke

Automatisk generert beskrivelse Den Norske Kirke**

**Askim menighet**

**Askim, 16.01.2025**

**Møtebok i Askim menighetsråd**

Tid: **Torsdag 16.01.2025 klokka 1830**

Sted: **Grøtvedt menighetssenter**

**Tilstede:** Inger Marie Ask Ellefsen, Arne Lein, Kjell Oddvar Dahl, Niklas Karlsen, Annvor Greibesland, Kåre Sundbrei.

Fra administrasjonen: daglig leder Gunnlaug Brenne.

**Meldt forfall:** Oscar Lied, vara ikke anledning til å møte. **Forfall:** Jan Fredriksen

***Kort åpning av møtet ved Arne Lein.***  «Din tro har frelst deg.»

**SAKLISTE**

**Sak 01/25** **Godkjenning av møteinnkalling**

Godkjent.

**Sak 02/25** **Godkjenning av sakliste**

Tilleggssak 08/25: Justering av utleiepriser Grøtvedt 2025. Godkjent med tilleggssak.

**Sak 03/25** **Godkjenning av møtebok fra møte 11.12.2024**

Godkjent.

**Sak 04/25**  **Innspill til ressursgjennomgangen i IØKF**

***Vedtak:***

Askim menighetsråd viser til sitt arbeid med egen handlingsplan, som tar utgangspunkt i nåværende ressurser, både personalmessig og andre ressurser, og gir følgende innspill til ressursgjennomgangen:

Daglig leder gjør ferdig et dokument med bakgrunn i drøftingen i menighetsrådet og oversender til fellesrådet. Dokumentet legges ved møteboka.

**Sak 05/25 Innspill fra Askim menighetsråd til bispedømmet ifbm varsel om utfasing av prestestillinger**

***Vedtak:***

Askim menighetsråd har følgende innspill til varselet om utfasing av prestestilling hos oss:

Daglig leder og sokneprest lager ferdig og sender et dokument til bispedømmet med innspill på bakgrunn av drøftingen i menighetsrådet. Dokumentet legges ved møteboka.

**Sak 06/25**  **Orienteringer:**

**Soknepresten: (lagt frem muntlig av daglig leder, gjengis her i fullstendig tekst) MERK spesielt det med visitasen!**

* Julen og juletrefesten: Både gudstjenestene i julen og juletrefesten var godt besøkt. Tallene viser at vi kan fortsette med 3 gudstjenester på julaften. Niklas Karlsen, som var komiteleder for juletrefesten, orienterte om juletrefesten som var godt besøkt, 40 barn og 100 personer totalt. Dette bør vi fortsette å arrangere.
* Kapellanens permisjon i april – juni: For noen dager siden fikk prosten beskjed fra bispedømmet om at det allikevel ikke settes inn fast vikar. Det betyr at de ansatte prestene i prostiet må dekke inn i permisjonen. Pensjonister kan kun benyttes på frivillig basis, uten vederlag. Det lages en plan for dette.
* Visitasen: Det er viktig at menighetsrådet utfører det de særlig har ansvar for (her bør også alle i MR delta):
* **Middag med biskopen i prestegården tirsdag 28. januar kl. 15.00, og møte etterfølgende.**
* **Kirkekaffe på Grøtvedt menighetssenter søndag 2. februar kl. 12.30 (etter gudstjenesten i Askim kirke kl. 11.00)** En komite ble nedsatt fra MR for å planlegge og gjennomføre kirkekaffen, bestående av Arne og Annvor. Alle MR-medlemmer bør være med og servere/vaske opp/rydde.
* Representasjon fra menighetsrådet, gjerne ved MR-leder, ønskes også på de følgende punktene i programmet:
* De tre gudstjenestene: Tirsdag 28/1 kl. 9.00 (Grøtvedt) og 19.00 (Askim kirke), søndag 2/2 kl. 11.00 (Askim kirke).
* Besøk på Kirkekroa tirsdag 28/1 kl. 11.30.
* Møte med aktører innen sorgarbeid onsdag 29/1 kl. 18.15, hos Askim Røde Kors – og etterfølgende kveldsbønn på Kirkekroa.
* Arbeidslunsj med kommuneledelsen torsdag 30/1 kl. 11.30, på Rådhuset.
* Middag med Gode Naboer torsdag 30/1 kl. 16.45, på Frivilligsentralen.
* Musikalsk kulturkveld torsdag 30/1 kl. 18.00, i Askim kirke.
* Alle er dessuten velkomne til å delta på de åpne punktene i programmet (de tre gudstjenestene, morgenbønn og kveldsbønn, kulturkveld).
* Versjonen av visitasinnberetningen som ble sendt ut til dere er ikke den endelige. Det gjenstår noen småjusteringer, som jeg skal få gjort innen noen dager, før det sendes til bispedømmet.

* Søndagsskolen: Grunnet sykdom har to av våre søndagsskoleledere midlertidig sagt fra seg oppgaven, sannsynligvis ut våren. Det betyr at vi ikke klarer å ha søndagskole hver søndag dette semesteret. Annenhver søndag (i gjennomsnitt) er mer realistisk. Anne Line, som koordinerer søndagsskolen, arbeider med en plan. Første søndagsskole i semesteret er søndag 26. januar.

* Fellesmøter: Denne uka (uke 3) er fellesmøtene i Askim, hvor Den norske kirke, Frelsesarmeen, Misjonskirken, Filadelfia, Familiekirka og Normisjon går sammen om å ha møter og gudstjenester. Jeg oppfordrer MR-medlemmer til å delta, for å få et innblikk i det felleskirkelige arbeidet i Askim.

**Leder i rådet:**

* Prestegården retning på tiltak/egne aktiviteter som foregår der, orientering om møte mellom Stiftelsen, Vennelaget og menigheten ved ledelsen den 10.01.25. Det ble drøftet og det ble en god utveksling av ideer ifht å bruke stedet og utvikle tiltakene, skape en helhet i tilbudet. En god samforståelse ble etablert. Det er mange nye medlemmer i Vennelaget, noe som betyr mye for økonomien til Prestegården. Enighet om at alle tiltakene på Prestegården promoterer det å bli støttemedlem. Det lages et opplegg som kan brukes til dette (ark med info som kan brukes.) Leder i menighetsrådet lanserte på møtet ideen om å skape et tiltak som et Refleksjonsforum. Dette tas med inn i Handlingsplanen til menigheten.
* Takk til Kari-Mette Wengen fra menighetsrådet for tjenesten i menigheten som ble avsluttet ved nyttår. Menighetsrådet ved leder sender blomster og takk.

**Daglig leder:**

* Tilsetting i Kirkekroastillingen. Maria Fredrikke Tjersland, diakon bosatt i Askim, er tilsatt og kan starte 01.11.25. Det er nå avklart at Arne Lein fortsetter som vikar inntil Maria tiltrer stillingen.
* Teamet er i gang med prosess/arbeid med handlingsplanen, den er ikke ferdig enda.
* Grøtvedt: hendelser med leietagere i nov-24 og jan-25. Påfører oss kostnader. Daglig leder har kontaktet dem med korreks på bruken av stedet, og sender også dette skriftlig med melding om at de må betale erstatning for ødelagt utstyr, og ved neste gangs uttrykning fra brannvesenet må betale gebyret selv (kr. 5.000,-)
* Minnelund på Askim kirkegård er straks ferdig. Det som må gjøres til våren blir tatt så snart bakken er klar for det (beplantning og belysning.)

***Vedtak:*** Orienteringene tas til etterretning.

**Sak 07/25 Eventuelt**

* Forespørsel fra Askim Blanda Kor om menigheten er interessert i å ha et flygel stående i kirken, som eies av noen andre som søker midler til innkjøp, men som de foreslår at kirken har alt oppfølgingsansvar for. MR er interessert i dette, organist ønsker det også velkommen og kan være med som konsulent i utvelgelsen. Videre håndtering av saken er en oppgave for fellesrådet ved ulike ansatte. Daglig leder har sjekket at kirkens innbo/løsøreforsikring vil gjelde. Hvis det er verdi over kr. 700.000,- må objektet registreres i Kirkebyggdatabasen.
* Fellesrådet må rekruttere vikar for ansatt som er innom og sjekker Grøtvedt en gang i uka, for en periode. Disse timene fakturer FR MR for, etter avtale. MR ga sin tilslutning til at funksjonen (ca. 2 timer ukentlig) blir lyst ut sammen med en annen utlysing som administrasjonen skal ha ut nå om kort tid.

**Sak 08/25 Justering av utleiepriser Grøtvedt 2025**

***Vedtak:***

Utleieprisene på Grøtvedt økes med 2,4% fra 2024. Det tas inn en ny kategori som heter «Dekking dagen i forveien, etter kl 17» kr. 410,-

|  |  |  |
| --- | --- | --- |
| **UTLEIEPRISER GRØTVEDT MENIGHETSSENTER 2025** |  |  |
| Utleie møtesal / mandag til fredag | 2250.00 |  |
| Utleie møteron / mandag til fredag, samt kveld | 900.00 |  |
| Utleie peisestue / mandag til fredag | 1125.00 |  |
| Utleie hele 1.etasje ukedager  Utleie hele 1.etasje lør-og søndag | 2870.00  3480.00 |  |
| Utleie hele 1. etasje 1 dag i helga | 2250.00 |  |
| Dekking dagen i forveien etter kl. 17 | 410.00 |  |
| **Pris faste leietakere:** |  |  |
| Utleie annenhver uke øvelse (KNIRK) årlig | 6650.00 |  |
| Utleie ukentlig øvelse (Veterankorpset) årlig | 12800.00 |  |
| Utleie ledige lørdager (Eritreisk menighet) årlig | 6650.00 | (de vasker selv) |
|  |  |  |
|  |  |  |
|  |  |  |
|  |  |  |

Møtet avsluttet klokka 2145.

For menighetsrådet;

Kjell Dahl (sign.)

Leder i rådet Gunnlaug Brenne

Daglig leder